梅山铁矿

梅山铁矿来勒江苏省南京市雨花台区西善桥街道，是中国最大个地下铁矿，是梅山矿业公司个铁矿。梅山铁矿搭仔伊母公司所在地梅山街道因为曾长期划畀上海管理，成为一块准飞地，再加上铁矿个职工大多来自上海，故咾箇埭亦叫“小上海”。

为咾解决上海钢厂个生铁供应问题，1960年代，中华人民共和国来勒南京建设铁矿石开采基地。由冶金部鞍山设计研究院设计，1965年开始建设，1975年投产。2000年个辰光，伊是宝钢集团上海梅山公司个全资子公司梅山矿业公司。

梅山铁矿曾经畀南京提供2/3个生活煤气供应。2014年就开始讲上海梅山钢铁股份有限公司要搬迁搬脱，一直到2018年11月30号夜里向，宝钢股份发布公告，争取来勒2023年前关停梅山铁矿，2028年前，拿钢铁冶炼产能迁出南京。

 参考 

Category:雨花台区